за 2012 г. Тази покана за внасяне на средства предвижда вноската на Швейцария да бъде платена не по-късно от 30 дни след получаването на съответната покана за внасяне на средства. За целите на изчисляване на сумата в швейцарски франкове през 2012 г. обменният курс между швейцарски франк и евро, който следва да бъде използван от Комисията, е пазарният курс за предпоследния ден на предходния месец, определен от Европейската централна банка или, в зависимост от наличността, предоставен от делегациите или от други подходящи източници за дата, близка до посочената.Освен ако настоящото споразумение спре да се прилага на 31 декември 2012 г., в съответствие с член 13, параграф 2, Комисията изпраща на Швейцария след 1 юли и не по-късно от месец ноември 2013 г. покана за внасяне на средства, отговарящи на вноската по настоящото споразумение за 2013 г., и установени въз основа на точка I.1 от настоящото приложение. Тази покана за внасяне на средства предвижда посочената вноска да бъде платена не по-късно от 30 дни след получаването на поканата.2. Вноските на Швейцария за 2012 г. се плащат в швейцарски франкове, а за 2013 г. се изразяват и изплащат в евро по банковата сметка, посочена от Комисията в поканите за плащания.3. Швейцария плаща своята вноска по настоящото споразумение съгласно графика в параграф 1. Всяко забавяне на плащането води до заплащане на лихва при процент, равняващ се на едномесечния междубанков предлаган процент (EURIBOR), както е публикуван на стр. EURIBOR01 на Reuters (Telerate стр. 248). Този процент нараства с 1,5 процентни пункта за всеки месец просрочка. Увеличеният лихвен процент се прилага за целия период на просрочката. При все това, лихвата е дължима само ако вноската се плати след предвидените дати за плащане, упоменати в параграф 1.4. Пътните разходи на швейцарски представители и експерти за участие в работата на изследователските комитети и на лицата, участващи в осъществяването на Рамковата програма на Евратом за 2012—2013 г. се възстановяват от Комисията на същата база и в съответствие с действащите в момента процедури за представители и експерти на държавите членки на Европейския съюз.III. Условия на прилагане1. Финансовата вноска на Швейцария по Рамковата програма на Евратом за 2012—2013 г. в съответствие с настоящото приложение по принцип остава непроменена за въпросната финансова година.2. При приключването на сметките за всяка финансова година (n), в контекста на съставяне на отчета за приходите и разходите, Комисията пристъпва към изравняване на сметките по отношение на участието на Швейцария, като взема предвид измененията, които са били извършени или чрез прехвърляне, сторниране, пренос, или чрез допълнителни и коригиращи бюджети по време на финансовата година. Това изравняване се извършва при първото плащане за годината (n+1). При все това окончателното изравняване се извършва не по-късно от юли на четвъртата година след приключването на Рамковата програма на Евратом за 2012—2013 г. Плащането на Швейцария се вписва по програмите на Евратом като бюджетни постъпления, разпределени по съответна бюджетна позиция в приходната част на общия бюджет на Европейския съюз.IV. Информация1. Към момента на плащане за 2013 година, отчетът за бюджетните кредити за Рамковата програма на Евратом за 2012—2013 г., свързани с 2012